3. การประกอบธุรกิจของแต่ละสายผลิตภัณฑ์

(1) ลักษณะบริการ

บริการรับฝากสินค้า

รับฝากสินค้าพืชผลและผลผลิตเกษตรกรรมที่เตรียมส่งออกไปต่างประเทศ เช่นข้าวสาร เมล็ดกาแฟ
ข้าวโพด น้ำตาล ปอ ฝ้าย ยางพารา ถั่ว ฯลฯ
โดยออกใบประทวนสินค้าและใบรับของคลังสินค้าเป็นหลักฐาน
ซึ่งผู้ฝากสินค้าสามารถนำไปใช้ประโยชน์ในการติดต่อด้านการเงินโดยการทำPACKING STOCK
กับธนาคารพาณิชย์หรือเป็นหลักประกันในการกู้เงินจากสถาบันการเงินอื่น ๆ

รับฝากสินค้าที่สั่งเข้ามาจากต่างประเทศ เช่น ปุ๋ยเคมี ข้าวสาลี กากชา กากถั่ว เกลือ กระดาษ
ส่วนผสมอาหารสัตว์ เครื่องจักรกล ฯลฯ รวมทั้งสินค้าที่ทำ TRUST RECEIPT กับธนาคารพาณิชย์
หรือเป็นหลักประกันในการกู้เงินจากสถาบันการเงินอื่น ๆ

รับฝากสินค้าทั่วไปที่ผลิตได้และใช้หมุนเวียนภายในประเทศ เช่น สุรา เครื่องปรับอากาศ ตู้เย็น
โทรทัศน์ พัดลม ยางรถยนต์ และผลผลิตเกษตรกรรมต่าง ๆ โดยออกใบประทวนสินค้า
และใบรับของคลังสินค้าเป็นหลักฐาน

รับฝากเอกสารบรรจุกล่อง/แฟ้ม โดยใช้ระบบ AS/RS(AUTOMATED STORAGE AND RETRIEVAL
SYSTEMS) พร้อมระบบ BARCODE และ COMPUTER ในการจัดเก็บและค้นหา

ขั้นตอนการให้บริการ

1.  บริษัทสอบถามรายละเอียดการบรรจุและประเภทของสินค้า

2.  กำหนดอัตราราคาค่าฝากจากประเภทสินค้าและอัตราท้องตลาด

3.  ลูกค้าตกลงนำสินค้าเข้าฝากเก็บโดยใช้แบบฟอร์มใบขอฝากและนำส่งสินค้าเพื่อประกอบการนำสินค้าเข้าฝากเก็บ

4.  บริษัทตรวจสอบและนำสินค้าเข้าเก็บในโกดังสินค้า โดยออกเอกสาร

  ใบรับสินค้าชั่วคราวให้กับลูกค้า

5.  กรณีลูกค้าประสงค์จะเบิกสินค้า ลูกค้าต้องทำใบขอรับสินค้าคืน
    โดยผู้มีอำนาจของลูกค้าเป็นผู้ลงนามเบิกสินค้ากับบริษัท

ในบริการรับฝากสินค้านั้น ลูกค้าสามารถนำใบรับสินค้าชั่วคราว ในข้อ 4.
(ยกเว้นการรับฝากเอกสารบรรจุกล่อง/แฟ้ม)
มาขอให้บริษัทออกใบรับของคลังสินค้าและใบประทวนสินค้าได้
เพื่อนำไปสลักหลังโอนกรรมสิทธิ์หรือจำนำสินค้าที่ฝากได้ตามกฎหมาย

บริการให้เช่าคลังสินค้า

บริษัทมีบริการให้เช่าพื้นที่คลังสินค้า
โดยการให้เช่าคลังสินค้าจะทำเป็นสัญญาเช่ามีระยะเวลาการเช่าไม่เกิน1 ปี
ซึ่งต้องมีการแจ้งต่อหรือขอทำสัญญาล่วงหน้าเพื่อให้บริษัทสามารถกำหนดสัดส่วนพื้นที่ให้เช่าคลังสินค้าได้
เนื่องจากคลังสินค้าของบริษัทเป็นคลังสินค้ารับอนุญาตจากกระทรวงพาณิชย์
ต้องปฏิบัติตามเงื่อนไขควบคุมกิจการคลังสินค้า พ.ศ. 2535
กล่าวคือการให้เช่าพื้นที่คลังสินค้าต้องไม่เกินร้อยละ 50 ของพื้นที่คลังสินค้าทั้งหมด
และต้องได้รับอนุญาตจากอธิบดีกรมการค้าภายใน
เว้นแต่กรณีผู้เช่าเป็นผู้ส่งออกหรือใช้เก็บผลิตผลทางการเกษตรอาจได้รับอนุญาตให้เช่ามากขึ้นได้ตามสมควร
โดยต้องมีพื้นที่คงเหลือโล่งติดต่อกันไม่น้อยกว่า 200 ตารางเมตร
และมีกำหนดอายุสัญญาเช่าไม่เกินหนึ่งปี

สินค้าที่ผู้เช่านำเข้าเก็บ ได้แก่ ถั่วเหลือง ข้าวสาลี ฝ้าย อลูมิเนียม คอมพิวเตอร์ อุปกรณ์กีฬา
รองเท้า กระเบื้อง อุปกรณ์ตกแต่งบ้าน วัตถุดิบในการทำอาหาร เครื่องเขียนและอุปกรณ์สำนักงาน
เป็นต้น

ขั้นตอนการให้บริการ

1.  บริษัทสอบถามรายละเอียดการบรรจุและประเภทของสินค้า

2.  กำหนดอัตราราคาและการเช่าจากประเภทสินค้า ระยะเวลาการเช่า และอัตราท้องตลาด

3.  นัดลูกค้าเพื่อดูสถานที่ เมื่อลูกค้าพอใจในสถานที่และเงื่อนไขจึงตกลงทำสัญญาเช่า

4.  ลูกค้าเป็นผู้ดูแลรับผิดชอบสินค้าเอง

กรมการค้าภายใน กระทรวงพาณิชย์
ซึ่งเป็นผู้ควบคุมดูแลการดำเนินงานของบริษัทให้เป็นไปตามประกาศกระทรวงพาณิชย์เรื่องการกำหนดเงื่อนไขควบคุมกิจการคลังสินค้า
พ.ศ. 2535 ซึ่งควบคุมกิจการในส่วนของการจัดตั้งและการขออนุญาต
เงื่อนไขในการดำเนินงานของบริษัท การตรวจสอบสินค้า การรายงาน เช่น
การให้เช่าคลังสินค้าทั้งหมดจะกระทำมิได้
แต่การให้เช่าคลังสินค้าบางส่วนจะกระทำได้ต่อเมื่อได้รับอนุญาตจากอธิบดีกรมการค้าภายใน
กรรมการของผู้ประกอบการต้องถือหุ้นรวมกันไม่น้อยกว่าหนึ่งในห้าของทุนจดทะเบียน
บริษัทต้องแจ้งชนิดและปริมาณสินค้าที่รับเข้ามาและส่งออกไปจากคลังสินค้าต่อกรมการค้าภายในเป็นประจำทุกเดือนตามแบบที่กำหนด
การจัดส่งรายงานประจำปีตามแบบที่กำหนด กำหนดสัดส่วนการลงทุนของบริษัท เป็นต้น

วัฏจักรการประกอบธุรกิจ

การให้บริการพื้นที่คลังสินค้าส่วนใหญ่ใช้เป็นสถานที่เก็บสินค้าเกษตรกรรมและสินค้าอุตสาหกรรมเกษตร
ซึ่งจะมีปริมาณสินค้าเข้ามาเก็บในคลังสินค้าช่วงเดือน มกราคม-มิถุนายน ของทุกปี
เนื่องจากเป็นช่วงเก็บเกี่ยวผลิตผลทางเกษตรกรรมในช่วงปลายปีและต้นปี
จึงก่อให้เกิดความต้องการใช้พื้นที่คลังสินค้าตามมา

บริการอื่น ๆ

1.  บริการท่าสำหรับเทียบเรือเดินทะเล ซึ่งสามารถเทียบเรือขนาดใหญ่ได้พร้อมกัน 2 ลำ
    รวมทั้งบริเวณที่จอดเรือลำเลียงสินค้าจำนวนมาก

2.  บริการสินค้าผ่านท่าหรือเขตคลังสินค้า สำหรับสินค้าที่มิได้นำเข้าเก็บในคลังสินค้าของบริษัท
    แต่นำผ่านไปยังสถานที่อื่น

3.  บริการชั่งน้ำหนักโดยใช้เครื่องชั่งที่ทันสมัยและเที่ยงตรงขนาด 18 x 3 เมตร 60 ตัน จำนวน
    3 เครื่อง

4.  บริการขนถ่ายสินค้า โดยจัดหากรรมกร และอุปกรณ์ขนถ่ายสินค้าทุกชนิดไว้บริการอย่างพร้อมมูล
    และพอเพียง

5.  บริการขนส่งเอกสารบรรจุกล่องมีทั้งแบบเร่งด่วน และปกติ
    บริการบรรจุและจัดทำทะเบียนเอกสารบรรจุกล่อง บริการทำลายเอกสาร
    บริการจัดหากล่องบรรจุเอกสารขนาดมาตรฐานในราคาถูก

6.  บริการห้องควบคุมอุณหภูมิที่ +20^(o)C ถึง+25^(o)C คงความชื้นสัมพัทธ์ที่

40% ถึง 50% ตลอด 24 ชั่วโมง เพื่อเก็บสินค้าสื่ออิเล็กทรอนิกส์ หรือ
สินค้าที่มีความจำเป็นต้องเก็บในห้องควบคุมอุณหภูมิ

7.  บริการจัดหาการประกันภัยในสินค้าที่นำเข้าเก็บในคลังสินค้าตามความ

ประสงค์ของลูกค้า

8. บริการด้านความปลอดภัย โดยมียามรักษาการภายในบริเวณคลังสินค้าตลอด 24 ชั่วโมง

ขั้นตอนการให้บริการ

1. ลูกค้าแจ้งความประสงค์ขอใช้บริการ

2. บริษัทจัดตารางเวลาให้ลูกค้าตามลำดับในการใช้บริการ

3.  กำหนดอัตราราคาตามประกาศของบริษัท

สำนักงานคณะกรรมการส่งเสริมการพาณิชย์นาวี กระทรวงคมนาคม
ซึ่งเป็นหน่วยงานที่บริษัทต้องจัดทำรายงานตามแบบที่กำหนดตามเงื่อนไขในการประกอบกิจการท่าเรือเดินทะเล
ตามใบอนุญาตเลขที่ 27/2549 ดังนี้

1.  รายงานประจำเดือนแสดงสถิติเกี่ยวกับเรือที่ใช้บริการท่าเรือ
    ประเภทและปริมาณสินค้าที่ผ่านท่า ตลอดจนข้อมูลหรือสถิติในเรื่องอื่น ๆ ที่เกี่ยวข้อง

2.  รายงานประจำปีแสดงภาพปัจจุบันของท่าเรือเกี่ยวกับที่พักสินค้า สิ่งติดตั้ง เครื่องอุปกรณ์
    และสิ่งอำนวยความสะดวกรวมทั้งบริการท่าเรือ

กรมการขนส่งทางน้ำและพาณิชย์นาวี
เป็นหน่วยงานที่มีอำนาจในการอนุญาตการใช้ท่าเทียบเรือของบริษัท
ตามพระราชบัญญัติการเดินเรือในน่านน้ำไทย พุทธศักราช 2456 เพิ่มเติมโดยข้อ 3
แห่งประกาศคณะปฏิวัติฉบับที่ 50 โดยมีเงื่อนไขการใช้ท่าเทียบเรือตามที่กำหนด เช่น
การควบคุมการขนถ่ายสินค้ามิให้หกหล่นหรือฟุ้งกระจาย การดูแลรักษาความสะอาดท่าเทียบเรือ
ท่อระบายน้ำ การตรวจสอบคุณภาพน้ำทิ้งที่ปล่อยออกทุก 3 เดือน
และรายงานผลให้กรมการขนส่งทางน้ำและพาณิชย์นาวี พิจารณาทุกครั้ง
โดยใบอนุญาตนี้มีอายุคราวละ 1 ปี ตั้งแต่มกราคม - ธันวาคม ของทุกปี

บริการบรรจุและขนถ่ายสินค้า

โดยบริษัทได้ทำสัญญาอนุญาตให้บริษัท สยามเฟอร์ไลน์ จำกัด
ใช้สถานที่บริเวณคลังสินค้าและท่าเทียบเรือของบริษัท เพื่อรับบรรจุและขนถ่ายสินค้า สัญญาคราวละ
1 ปี ซึ่งบริษัท สยามเฟอร์ไลน์ จำกัด จะเป็นผู้รับผิดชอบในการจัดหากรรมกรและอุปกรณ์ต่าง ๆ
มาปฏิบัติงาน ณ บริเวณคลังสินค้าและท่าเทียบเรือของบริษัท
เพื่อรับบรรจุและขนถ่ายสินค้าทุกชนิดให้เพียงพอกับปริมาณของงานและความประสงค์ของบริษัท
หรือเจ้าของสินค้า โดย บริษัท สยามเฟอร์ไลน์ จำกัด
จะให้ค่าตอบแทนในอัตราตามที่ได้ตกลงกันไว้กับบริษัท

บริการให้เช่าสถานที่

บริษัทมีบริการให้เช่าพื้นที่กลางแจ้ง ทั้งนี้ขึ้นกับประเภทของสินค้า
ซึ่งส่วนใหญ่จะเป็นสินค้าประเภทแผ่นเหล็ก

บริการให้กู้โดยมีสินค้าฝากเป็นประกัน

บริการให้กู้เงินโดยการรับจำนำสินค้าที่ฝาก
ผู้ฝากสินค้าสามารถนำใบประทวนสินค้าที่บริษัทออกให้มาสลักหลังจำนำกับบริษัทเพื่อกู้ยืมเงินไปหมุนเวียน
เนื่องจากสินค้าที่บริษัทรับจำนำจะเป็นสินค้าที่นำมาฝากกับบริษัท
การรับจำนำจึงเป็นสินค้าประเภทปุ๋ยเคมีเป็นส่วนใหญ่

บริษัทมีวงเงินจัดสรรให้กู้สำหรับธุรกิจซื้อมาขายไปจำนวน 50 ล้านบาท ในปี 2550
บริษัทมียอดลูกหนี้เงินให้กู้เฉลี่ยต่อเดือนเท่ากับ 8.99 ล้านบาท
ซึ่งเป็นจำนวนเงินที่ให้กู้น้อยกว่าวงเงินให้กู้อยู่มาก
ทั้งนี้สืบเนื่องมาจากลูกค้าไม่มีความจำเป็นต้องใช้วงเงิน

สัดส่วนเงินให้กู้ยืมคงค้างแก่กลุ่มลูกค้าของแต่ละประเภทธุรกิจของบริษัท

ต่อเงินให้กู้ยืมคงค้างของแต่ละธุรกิจนั้น ณ 31 ธันวาคม

  ------------------------ --------------- --------------- ---------------
  ประเภทธุรกิจ               2548            2549            2550

  ซื้อมาขายไป                -               100%            -
  ------------------------ --------------- --------------- ---------------

ประเภทธุรกิจที่บริษัทให้กู้มีเพียงประเภทเดียวเท่านั้น คือ ธุรกิจซื้อมาขายไป

นโยบายให้กู้ยืม

1.  ให้กู้ยืมแก่บุคคลธรรมดาและนิติบุคคล โดยการรับจำนำสินค้าที่ฝากไว้กับ

  บริษัท

2.  การพิจารณาให้กู้

    1.  พิจารณาคุณสมบัติของลูกค้า จากประวัติการติดต่อกับลูกค้าที่ผ่านมาจากผลการดำเนินงาน
        และฐานะการเงิน

    2.  พิจารณาจากสภาพคล่องของสินค้า สินค้าที่ซื้อง่ายขายคล่องใน

  ท้องตลาด เช่น ปุ๋ยเคมี ข้าวสาร น้ำตาลทราย บริษัทจะพิจารณาให้กู้สำหรับกิจการดังกล่าว
  หากเป็นสินค้าที่ไม่มีสภาพคล่อง เมื่อยึดมา แล้วขายได้ยาก เช่น
  เครื่องจักรที่มีลักษณะเฉพาะเจาะจงสำหรับบริษัทใดบริษัทหนึ่ง บริษัทก็จะไม่ให้กู้ยืม

3.  พิจารณาวัตถุประสงค์ในการขอกู้ บริษัทจะให้กู้ยืมเพื่อการค้าเท่านั้น
    จะไม่ให้กู้ยืมเพื่อการเก็งกำไร

นโยบายเกี่ยวกับการรับประกันหรือการค้ำประกัน

1.  สินค้าที่รับจำนำต้องเป็นสินค้าที่มีสภาพคล่อง

2.  บริษัทจะประเมินราคาสินค้าตามต้นทุนของสินค้าไม่ใช่ราคาตลาด

3.  โดยปกติอัตราการรับจำนำไม่เกินร้อยละ 70 ของต้นทุนสินค้า

ขั้นตอนการให้กู้ยืม

1.  เอกสารเบื้องต้นประกอบการกู้เงินโดยมีสินค้าที่ฝากเป็นจำนำ ได้แก่ หนังสือรับรองบริษัท
    ใบทะเบียนการค้า หนังสือบริคณห์สนธิ สำเนาบัญชีรายชื่อผู้ถือหุ้น งบการเงินย้อนหลัง 3 ปี

2.  เอกสารประกอบการพิจารณาราคาต้นทุน ได้แก่ ใบอินวอยช์ บิลออฟแลดดิ้ง
    ใบขนสินค้าเข้าออก (กรมศุลกากร/การท่าเรือ) รายงานการตรวจสินค้าต้นทางและปลายทาง
    ใบรายงานต้นทุนสินค้าของผู้กู้

3.  พิจารณาตรวจสอบความถูกต้องของเอกสารก่อนทำการจ่ายเงินกู้ให้แก่ลูกค้า

เอกสารที่ต้องตรวจสอบได้แก่ ความมั่นคงของสถานะการเงิน ใบขอกู้เงิน ตั๋วสัญญาใช้เงินตาม

  จำนวนที่ให้กู้ หนังสือยืนยันภาระหนี้ และหลักประกัน
  ชื่อผู้ฝากที่ระบุในใบรับของคลังสินค้าและใบประทวนสินค้าต้องตรงกับที่ปรากฎในใบอินวอยช์
  บิลออฟแลนดิ้ง ใบขนสินค้าขาเข้าฯ ตลอดจนการสลักหลังเอกสาร และการค้ำประกันเป็นต้น

4.  จัดทำ ติดต่อประกันภัย ตามจำนวนเงินที่กู้โดยโอนผลประโยชน์ตามกรมธรรม์ให้กับบริษัท

ผู้มีอำนาจอนุมัติวงเงินให้กู้ยืม

การให้กู้ยืม ลูกค้าแต่ละราย จะต้องขออนุมัติจากที่ประชุมคณะกรรมการ หรือ คณะกรรมการบริหาร
หรือฝ่ายจัดการของบริษัท ( แล้วแต่กรณี ) และกำหนดเป็นวงเงินให้กู้ยืม
ทางด้านปฏิบัติการก็ปฏิบัติไปตามวงเงินนั้นเป็นราย ๆ ไป

การควบคุมดูแลและติดตามลูกหนี้

1.  บริษัทเรียกเก็บดอกเบี้ยเดือนละครั้ง ทุกสิ้นเดือน

2.  ติดตามควบคุมให้ลูกค้าชำระเงินต้นตามกำหนดเวลาของตั๋วสัญญาใช้เงิน (ปกติ 3-6 เดือน)
    ซึ่งในช่วง 10 ปีที่ผ่านมาลูกค้าไม่เคยมีปัญหาการชำระคืนเงินให้กู้ยืม

3.  เมื่อครบกำหนดระยะเวลาที่ได้กำหนดไว้
    สามารถต่อตั๋วของยอดเงินที่ค้างชำระได้ซึ่งทางบริษัทจะประเมินราคาสินค้าที่รับจำนำใหม่ว่าคุ้มหนี้หรือไม่

4.  บริษัทมีการประเมินราคาสินค้าที่รับจำนำเป็นประจำทุก 3 เดือน
    สินค้าเสื่อมสภาพจะประเมินราคาใหม่ให้เหมาะสม
    สำหรับส่วนต่างที่ลดลงลูกค้าจะจ่ายเงินไถ่ถอนหรือเพิ่มหลักประกันให้เพียงพอกับยอดหนี้ที่ค้างชำระ

(2) การตลาดและภาวะการแข่งขัน

การจำหน่ายและช่องทางการจัดจำหน่าย

ธุรกิจของบริษัทจะดำเนินไปใน 2 ลักษณะ คือ
ลูกค้าติดต่อกับบริษัทโดยตรงหรือบริษัทเข้าไปติดต่อลูกค้าเอง
เนื่องจากลูกค้าส่วนใหญ่เป็นลูกค้าประจำของบริษัท มีการติดต่อกันมานานและมีความสัมพันธ์ที่ดีต่อกัน
อย่างไรก็ตามบริษัทได้ดำเนินการหาลูกค้าเพิ่มเติม โดยส่ง Brochure
ไปให้กับลูกค้าเป้าหมายทุกบริษัทเป็นการแนะนำให้รู้จักกับบริษัทและทราบถึงบริการต่าง ๆ ของบริษัท
เมื่อใดก็ตามที่เกิดความจำเป็นต้องใช้บริการก็จะสามารถติดต่อได้ ลูกค้าที่เป็นเป้าหมาย ได้แก่
ผู้ส่งออก ผู้นำเข้า และผู้ประกอบการอุตสาหกรรม เป็นต้น

ในปี 2550 สัดส่วนลูกค้าที่ติดต่อกับบริษัทโดยตรง คิดเป็นร้อยละ 49 ของยอดรายได้
และสัดส่วนลูกค้าที่บริษัทเข้าไปติดต่อเอง คิดเป็นร้อยละ 51 ของยอดรายได้

ลักษณะของลูกค้าและความสัมพันธ์ระหว่างลูกค้ากับบริษัท

ลูกค้าของบริษัทส่วนใหญ่เป็นลูกค้าฝากเอกสารบรรจุกล่อง / แฟ้ม และลูกค้า
ที่เป็นผู้นำเข้าสินค้าประเภทปุ๋ยเคมี ไม้แปรรูป ฝ้ายอัดเบลล์ อาหารสัตว์ ถั่วเหลือง และข้าวสาลี
ลูกค้าที่เป็นผู้ส่งออกสินค้าประเภทน้ำตาลทราย และข้าวสาร
เป็นต้นและลูกค้าที่เป็นผู้ค้าปลีกขนาดใหญ่ มีสินค้าประเภทอุปกรณ์กีฬา รองเท้า กระเบื้อง
อุปกรณ์ตกแต่งบ้าน เครื่องเขียน อุปกรณ์สำนักงาน และวัตถุดิบในการทำอาหาร เป็นต้น
ลูกค้าส่วนใหญ่ประมาณ ร้อยละ 69 จะใช้วิธีฝากสินค้าและส่วนน้อยประมาณร้อยละ 31 ใช้
วิธีเช่าคลังสินค้า ในระยะกว่า 10
ปีที่ผ่านมาลูกค้าเก่าของบริษัทส่วนใหญ่ยังคงใช้บริการต่อเนื่องมาจนถึงปัจจุบัน
เนื่องจากบริษัทให้บริการที่ดีมีคุณภาพ สะดวก รวดเร็ว ซื่อสัตย์ มีความยืดหยุ่นในการให้บริการ
และมีความสัมพันธ์ที่ดีกับลูกค้า

สัดส่วนการให้บริการลูกค้ารายใหญ่ 10 รายแรก ในช่วง 3 ปีที่ผ่านมา

ปี 2548 ปี 2549 ปี 2550

43.81% 49.14% 50.06%

กลยุทธ์ในการแข่งขัน

บริษัทไม่มีนโยบายใช้ราคาเป็นเครื่องมือในการแข่งขัน
แต่จะเน้นด้านการให้บริการอย่างมีคุณภาพและประสิทธิภาพเป็นเครื่องมือแทน
บริษัทได้ปรับปรุงพัฒนาเครื่องจักรอุปกรณ์และระบบการขนถ่ายด้วยแรงงานอย่างต่อเนื่อง
ทำให้ระบบการขนถ่ายมีประสิทธิภาพดีขึ้น

เรื่อย ๆ ความรวดเร็วในการขนถ่ายสินค้าของบริษัทส่งผลให้ลูกค้าประหยัดเวลาและค่าใช้จ่ายต่าง
ๆ ในการขนส่ง นอกจากนั้นบริษัทยังมีบริการรับบรรจุสินค้าที่นำมาในลักษณะเทกอง (BULK)
อันเป็นการอำนวยความสะดวกแก่ลูกค้าในการขนส่ง ความซื่อสัตย์
ซึ่งเป็นหัวใจในการประกอบธุรกิจคลังสินค้าเป็นสิ่งที่บริษัทยึดมั่นมาโดยตลอด
ทำให้ได้รับความเชื่อถือจากลูกค้าเสมอมา

ทำเลสถานที่ตั้งของคลังสินค้า และท่าเทียบเรือ
เป็นส่วนหนึ่งที่ทำให้ลูกค้าพึงพอใจที่จะเข้ามาใช้บริการเนื่องจากคลังสินค้าของบริษัทมีท่าเทียบเรือติดแม่น้ำเจ้าพระยา
และตัวคลังสินค้าเองก็อยู่ใกล้ถนนใหญ่ การคมนาคมจึงสะดวกสบายทั้งทางน้ำและทางบก
ลูกค้าสามารถขนถ่ายสินค้าได้สะดวกรวดเร็ว
อีกทั้งยังเป็นการช่วยลดค่าใช้จ่ายให้แก่ลูกค้าอีกทางหนึ่งด้วย

ซึ่งในปี 2549 มีการเปิดถนนวงแหวนอุตสาหกรรม เชื่อมถนนพระราม
3-ถนนปู่เจ้าสมิงพราย-ถนนสุขสวัสดิ์ ทำให้การคมนาคมของคลังสินค้าสะดวกมากยิ่งขึ้น
และเมื่อปลายปี 2550 ได้มีการเปิดถนนทางด่วนพิเศษสายบางพลี-สุขสวัสดิ์
ต่อเชื่อมจากถนนวงแหวนรอบนอกกรุงเทพมหานครด้านใต้ บริเวณถนนสุขสวัสดิ์ ข้ามแม่น้ำเจ้าพระยา
ผ่านถนนสุขุมวิท ถนนศรีนครินทร์ ถนนเทพารักษ์ จนถึงจุดบรรจบถนนวงแหวนด้านตะวันออก
(บางปะอิน-บางนา) ซึ่งมีจุดตัดผ่านถนนดังกล่าวโดยมีทางขึ้น-ลงได้ทุกทิศทาง
รวมทั้งสามารถเชื่อมต่อกับถนนวงแหวนอุตสาหกรรมที่บริเวณวัดหญ้าแพรก
ถนนปู่เจ้าสมิงพรายได้อีกด้วย
ด้วยเหตุนี้บริษัทจึงมีความเชื่อมั่นว่าจากจุดที่ตั้งคลังสินค้าบริเวณถนนสุขสวัสดิ์
จะเพิ่มความต้องการใช้บริการคลังสินค้าจากลูกค้ามากยิ่งขึ้น
และเป็นการเพิ่มโอกาสในการทำธุรกิจใหม่ๆ ให้แก่บริษัทฯ และลูกค้าด้วย

ความปลอดภัยในสินค้าที่เก็บรักษา ด้วยบริษัทมีคลังสินค้าที่ได้มาตรฐานมีความมั่นคงแข็งแรง
ระบบพื้นลอยบนเสาเข็ม (Slab on piles)
ป้องกันการทรุดตัวขอพื้นที่ต้องรองรับน้ำหนักสินค้าจำนวนมากๆ ได้เป็นอย่างดี
มีระบบรักษาความปลอดภัยครบถ้วนตลอด 24 ชั่งโมง
ควบคุมด้วยระบบกล้องวงจรปิดและเจ้าหน้าที่รักษาความปลอดภัย ภายในคลังสินค้าติดตั้ง

Smoke Detector, Heat Detector, Fire Alarm
และอุปกรณ์ดับเพลิงซึ่งใช้น้ำยาชนิดพิเศษไม่ทำลายสินค้าที่เก็บรักษาอยู่
มีระบบท่อส่งน้ำป้องกันอัคคีภัยรอบบริเวณคลังสินค้า พร้อมระบบรักษาความสะอาดที่ได้มาตรฐานสูง

ตลอดระยะเวลาที่ดำเนินกิจการคลังสินค้า
บริษัทคำนึงถึงความปลอดภัยในสินค้าของลูกค้าเป็นเรื่องสำคัญ
จึงได้มีการพัฒนาและปรับปรุงตรวจเช็คระบบป้องกันภัยทั้งด้านอัคคีภัยและภัยจากทางน้ำอย่างสม่ำเสมอ
มีการวางแผนและฝึกอบรมระบบป้องกันอัคคีภัยให้กับพนักงานเป็นประจำทุกปี

แนวโน้มการเจริญเติบโตของอุตสาหกรรม

คลังสินค้าในประเทศไทยแบ่งออกเป็นประเภทใหญ่ๆ ได้ 3 ประเภทคือ

(1) คลังสินค้าที่เจ้าของมีไว้ใช้ประโยชน์เอง
    เช่น คลังสินค้าของโรงงาน ห้างสรรพสินค้า ผู้นำเข้า และผู้ส่งออก เป็นต้น
    ช่วงใดที่เหลือใช้ก็อาจให้เช่าทั่วไปด้วย

(2) คลังสินค้าที่เจ้าของมีไว้เพื่อให้เช่าโดยเฉพาะ
    คือ ไม่ได้มีวัตถุประสงค์เพื่อใช้ประโยชน์เอง แต่มุ่งให้ผู้ประกอบการ ตาม (1)
    ที่ไม่มีคลังสินค้าเป็นของตนเองเช่า

(3) คลังสินค้าจดทะเบียน

  เป็นคลังสินค้าที่ต้องจดทะเบียนกับกระทรวงพาณิชย์ มีสิทธิใช้คำว่าคลังสินค้าต่อท้ายชื่อบริษัท
  สามารถให้เช่าคลังและรับฝากสินค้าโดยการออกใบรับของคลังสินค้าและใบประทวนสินค้าให้แก่ผู้ฝาก
  ซึ่งผู้ฝากสามารถนำไปทำนิติกรรมเกี่ยวกับการโอนกรรมสิทธิ์ในสินค้าและจำนำสินค้าก็ได้

ในรอบกว่า 10 ปีที่ผ่านมาความต้องการใช้พื้นที่คลังสินค้ามีเพิ่มขึ้นโดยตลอดกล่าวคือ
เพิ่มขึ้นตามความเจริญเติบโตทางภาวะเศรษฐกิจของประเทศ
และมีแนวโน้มที่คลังสินค้าที่มีมาตรฐานดีและมีท่าเทียบเรือเดินทะเลขนาดใหญ่ติดแม่น้ำเจ้าพระยาจะทวีความสำคัญมากขึ้นเรื่อย
ๆ
เนื่องจากมีคลังสินค้ารุ่นเก่าจำนวนไม่น้อยได้เปลี่ยนไปดำเนินธุรกิจทางด้านอื่นที่ให้ผลตอบแทนมากกว่า
ได้แก่ โรงแรม คอนโดมิเนียม และ อาคารสำนักงาน เป็นต้น

ในระยะกลางและระยะยาว ธุรกิจคลังสินค้าที่มีมาตรฐานดียังคงมีแนวโน้มที่จะเติบโตต่อไปได้ดี
คือต้องเติบโตควบคู่ไปพร้อมกับผลิตภัณฑ์มวลรวมของประเทศ
ปริมาณสินค้านำเข้าและส่งออกของประเทศที่เพิ่มขึ้นทำให้ความต้องการใช้พื้นที่คลังสินค้าเพิ่มขึ้นเช่นกัน
ในขณะที่พื้นที่คลังสินค้าในเขตกรุงเทพฯ
และปริมณฑลที่อยู่ติดริมฝั่งแม่น้ำเจ้าพระยามีแนวโน้มที่จะลดน้อยลงไป
ทั้งนี้เนื่องจากธุรกิจคลังสินค้าเก่าๆ
เมื่อถึงจุดหนึ่งก็จะเปลี่ยนแปลงไปทำธุรกิจทางด้านอื่นที่ให้ผลตอบแทนที่ดีกว่า เช่น โรงแรม
คอนโดมิเนียม และอาคารสำนักงาน เป็นต้น ในขณะที่โอกาสที่คลังสินค้าใหม่ๆ
จะเกิดก็เป็นไปได้ยากมาก
เพราะมีข้อจำกัดทางด้านราคาที่ดินและสิ่งปลูกสร้างดังนั้นคลังสินค้าใหม่จึงมีแนวโน้มที่จะเกิดขึ้นในต่างจังหวัดมากกว่า
เช่น พระนครศรีอยุธยา อ่างทอง ชลบุรี และฉะเชิงเทราเป็นต้น

สภาพการแข่งขันภายในอุตสาหกรรม

ในสภาวะปกติการประกอบธุรกิจคลังสินค้าของบริษัท
จัดได้ว่ามีการแข่งขันไม่มากนักและมีคู่แข่งขันรายสำคัญๆ เพียงไม่กี่ราย ได้แก่
บริษัทที่จดทะเบียนในตลาดหลักทรัพย์แห่งประเทศไทยในหมวดขนส่งและโลจิสติกส์

จากข้อจำกัดด้านการลงทุนในที่ดินและสิ่งปลูกสร้าง
ซึ่งเป็นส่วนของการลงทุนที่สำคัญของธุรกิจคลังสินค้า
ทำให้โอกาสที่จะมีผู้ประกอบธุรกิจรายใหม่เข้ามาในตลาดกระทำได้ยากมากขึ้น
นอกจากนี้ยังส่งผลให้ผู้ประกอบธุรกิจนี้ในปัจจุบันมีโอกาสขยายธุรกิจลดลง ดังนั้น
จึงพอจะกล่าวสรุปได้ว่าสภาพการแข่งขันในธุรกิจนี้ค่อนข้างคงที่
และจะเป็นตลาดที่มีผู้ดำเนินการน้อยรายในขณะที่มูลค่าของตลาดสูงขึ้นจากการขยายตัวของการส่งออกและนำเข้าสินค้าที่เพิ่มมากขึ้น

อย่างไรก็ตาม ในช่วงปี 2548 - ปี 2550
ปริมาณพื้นที่คลังสินค้าของผู้ประกอบการทุกประเภทในเขตจังหวัดสมุทรปราการได้ว่างลงเป็นจำนวนมาก
ทำให้เกิดการแข่งขันกันทางด้านราคาค่อนข้างสูง อัตราค่าเช่าคลังสินค้าจึงลดลง และตั้งแต่ปี 2548
ก็ยังไม่สามารถปรับราคาค่าบริการทุกประเภทให้สูง ขึ้นได้

อนึ่ง บริษัทมีข้อได้เปรียบเหนือคู่แข่งดังนี้

1.  บริษัท มีชื่อเสียงดี เปิดบริการมากว่า 30 ปี เป็นที่รู้จักและเชื่อถือของผู้ใช้

  บริการ และสถาบันการเงิน

2.  ทำเลที่ตั้งดี การคมนาคมสะดวก ติดแม่น้ำเจ้าพระยา ติดถนนสุขสวัสดิ์

  เชื่อมถึงถนนวงแหวนอุตสาหกรรม และเมื่อปลายปี 2550 ได้มีการเปิดถนนทางด่วนพิเศษ
  สายบางพลี-สุขสวัสดิ์ ต่อเชื่อมวงแหวนรอบนอกกรุงเทพ

  ด้านใต้เพิ่มอีกหนึ่งสาย

3.  บริการดี

    1.  พนักงานมีคุณภาพทำให้การตรวจรับ-จ่ายสินค้าถูกต้อง แม่นยำ และรวดเร็ว

    2.  อุปกรณ์บรรจุและขนถ่ายมีประสิทธิภาพสูง พนักงานมีความชำนาญ
        ทำให้การขนถ่ายสินค้ารวดเร็วและไม่เกิดความเสียหาย

    3.  มีความยืดหยุ่นในการปฏิบัติงาน ทำให้สามารถตอบสนองความต้องการของลูกค้าได้ดี

(3) การจัดหาผลิตภัณฑ์หรือบริการ

  บริษัท ทรัพย์ศรีไทยคลังสินค้า จำกัด (มหาชน) มีคลังสินค้าให้บริการอยู่ 3

แห่งด้วยกันคือ

คลังสินค้า 1 และท่าเทียบเรือ ตั้งอยู่เลขที่ 71,71/1-9 หมู่ 1 ซอยสุขสวัสดิ์ 49 ถนนสุขสวัสดิ์
ตำบลบางจาก อำเภอพระประแดง จังหวัดสมุทรปราการ โทร.0-2463-4280-9

โทรสาร 0-2463-4287, 0-2818-7847 ประกอบด้วยส่วนต่างๆ คือ

1.  คลังเก็บสินค้า เป็นตึกก่ออิฐฉาบปูน หลังคาโครงเหล็กมุงกระเบื้อง พื้น

คอนกรีตเสริมเหล็ก ตั้งบนเสาเข็มและมีช่องระบายอากาศเปิดปิดได้ แต่ละหลังมีพื้นที่ 742
ตารางเมตร

ถึง 2,024 ตารางเมตร จำนวนทั้งสิ้น 29 หลัง รวมพื้นที่ทั้งสิ้น 43,087 ตารางเมตร
สามารถจุสินค้าได้

ประมาณ 215,435 เมตริกตัน

2.  ท่าเทียบเรือ 2 ท่า สามารถเทียบเรือขนาดความยาวไม่เกิน 565 ฟุต กินน้ำลึก

ไม่เกิน 27 ฟุต ได้พร้อมกัน 2 ลำ

3.  ที่พักสินค้ามีหลังคาคลุมสำหรับวางสินค้าที่รอขนถ่ายลงเรือเดินทะเล

ขนาดใหญ่และ เรือลำเลียง พื้นที่ประมาณ 4,003 ตารางเมตร สามารถจุสินค้าได้ประมาณ
11,969 เมตริกตัน

4.  ถนนภายในบริเวณคลังสินค้าสะดวก มีที่จอดรถบรรทุกสินค้าได้ประมาณ150 คัน

5.  มีสำนักงานและส่วนบริการต่างๆ เช่น สำนักงานบริการเจ้าหน้าที่ต่าง ๆ ที่เกี่ยวข้อง
    สำนักงานให้เช่า สถานีชั่งน้ำหนักสินค้า

คลังสินค้า 2 และคลังเอกสาร ตั้งอยู่เลขที่ 115 หมู่ที่ 6 ซอยสุขสวัสดิ์ 76ถนนสุขสวัสดิ์
ตำบลบางจาก อำเภอพระประแดง จังหวัดสมุทรปราการ โทร 0-2463-0127,

0-2464-1502-9 โทรสาร 0-2817-5190 ประกอบด้วยส่วนต่างๆ คือ

1. คลังเก็บสินค้า เป็นตึกก่ออิฐฉาบปูน หลังคาโครงเหล็กมุงกระเบื้อง
พื้นคอนกรีตเสริมเหล็กตั้งบนเสาเข็มและมีช่องระบายอากาศเปิดปิดได้ แต่ละหลังมีพื้นที่ 1,750
ตารางเมตร ถึง 1,875 ตารางเมตร จำนวนทั้งสิ้น 9 หลัง รวมพื้นที่ทั้งสิ้น 15,940 ตารางเมตร
สามารถจุสินค้าได้ประมาณ 79,700 เมตริกตัน

2. คลังเก็บเอกสาร จำนวน 5 หลัง รวมพื้นที่ทั้งสิ้น 8,588 ตารางเมตร

3. บริการห้องควบคุมอุณหภูมิและความชื้น พื้นที่ 80 ตารางเมตร ควบคุมอุณหภูมิที่ +20^(o)C ถึง
+25^(o)C ความชื้นสัมพัทธ์ ที่ 40% ถึง 50% ตลอด 24 ชั่วโมง เพื่อเก็บสินค้าสื่ออิเล็กทรอนิกส์
หรือสินค้าที่มีความจำเป็นต้องเก็บในห้องควบคุมอุณหภูมิด้วย

4. ถนนภายในบริเวณคลังสินค้า สะดวก มีที่จอดรถบรรทุกสินค้าได้ประมาณ 100 คัน

5. สำนักงานและส่วนบริการต่างๆ เช่น สำนักงานบริการเจ้าหน้าที่ต่างๆ ที่ เกี่ยวข้อง
สำนักงานให้เช่า สถานีชั่งน้ำหนักสินค้า

  คลัง 3 (คลังเอกสาร) ตั้งอยู่เลขที่ 115/7-9 หมู่ 6 ซอยสุขสวัสดิ์ 76 ถนน

สุขสวัสดิ์ ตำบลบางจาก อำเภอพระประแดง จังหวัดสมุทรปราการ โทร.02-819-9322-3 ,

02-819-9372-77,02-819-9379 โทรสาร 02-819-9378 ประกอบด้วยส่วนต่าง ๆ คือ

1.  คลังเก็บเอกสาร เป็นตึกก่ออิฐฉาบปูน สูงถึง 15 เมตร หลังคาโครงเหล็ก

มุงด้วย Metal sheet พื้นคอนกรีตเสริมเหล็กลอยบนเสาเข็ม (Slab on piles) จำนวน 8
หลัง มีพื้นที่ตั้งแต่ 1,170 ถึง 2,890 ตารางเมตร รวมพื้นที่ 14,154 ตารางเมตร

2.  ระบบคลังสินค้าอัตโนมัติ AS/RS (Automated Storage and Retrieval

System) พร้อมระบบ Barcode และ Computer

3.  ชั้นจัดเก็บเอกสาร พร้อมระบบป้องกันอัคคีภัยได้แก่ Smoke Detector,

Heat Detector, Fire Alarm ถังดับเพลิง และระบบท่อดับเพลิงรอบโครงการ
ระบบป้องกันโจรภัย

ด้วยแสงอินฟาเรด และกล้องวงจรปิด

4.  ถนนภายในบริเวณคลังสินค้าสะดวก เป็นคอนกรีตเสริมเหล็กลอยบนเสาเข็มทั้งหมด
    มีความแข็งแรง ไม่ทรุดตัว

5.  อาคารสำนักงาน และบริการต่าง ๆ สำหรับพนักงานและเจ้าหน้าที่

ที่เกี่ยวข้อง

คลังสินค้าในประเทศไทยให้บริการรับฝากสินค้าที่จำเป็นต่อการดำรงชีพ

อันได้แก่ ผลิตภัณฑ์ทางการเกษตรและผลิตภัณฑ์อุตสาหกรรม
ซึ่งมีความสำคัญต่อการพัฒนาเศรษฐกิจอันเป็นภาพลักษณ์ของประเทศ
คลังสินค้าจึงเป็นธุรกิจที่สำคัญมากที่ให้บริการรับฝากวัตถุดิบ ผลิตภัณฑ์สำเร็จรูป
และเป็นที่อำนวยความสะดวกทางด้านการให้สินเชื่อ
อีกทั้งยังช่วยในการเก็บสินค้าไว้เพื่อรักษาระดับราคา

ปริมาณความต้องการใช้โกดังเก็บสินค้าขึ้นอยู่กับปริมาณผลผลิตทางด้านเกษตรกรรม
และผลผลิตทางด้านอุตสาหกรรมที่ผลิตขึ้นภายในประเทศและที่นำเข้าจากต่างประเทศ
รวมถึงนโยบายประกันราคาผลผลิตทางด้านเกษตรกรรมของรัฐบาลที่จะช่วยกระตุ้นให้ความต้องการคลังสินค้าสูงขึ้น
กล่าวคือ ในปีใด ผลผลิตทางการเกษตร เช่น ข้าว น้ำตาล ยางพารา ฝ้าย มีปริมาณเพิ่มสูงขึ้น
ความต้องการใช้พื้นที่โกดังเพื่อเก็บสินค้า ก็จะเพิ่มตามด้วย
นอกจากนี้ยังส่งผลต่อเนื่องให้การนำเข้าปุ๋ยเคมีเพื่อใช้ในการเกษตรมีปริมาณสูงขึ้น
และก่อให้เกิดความต้องการใช้พื้นที่โกดังเพื่อเก็บปุ๋ยเคมีสูงขึ้นด้วยเช่นกัน
ในส่วนของผลผลิตด้านอุตสาหกรรม เช่น อลูมิเนียม อุปกรณ์ไฟฟ้า อุปกรณ์กีฬา
หรือชิ้นส่วนอุปกรณ์คอมพิวเตอร์ ที่ผลิตเพื่อสนองความต้องการของตลาด ผู้ผลิตมักประสบปัญหา
พื้นที่ในการเก็บสินค้าเพื่อรอการจำหน่าย บริการคลังสินค้าของบริษัทจึงเป็นการเข้ามาตอบ
สนองความต้องการพื้นที่ในการเก็บรักษาสินค้าของผู้ผลิตทั้งในภาคอุตสาหกรรมและเกษตรกรรม

- กำลังการผลิตและปริมาณการผลิต-

  --------------------------------- ------------- ------------ ------------
                                    ปี 2548        ปี 2549       ปี 2550

  พื้นที่คลังสินค้าทั้งหมด(ตรม.)             67,615        67,615       81,769

  พื้นที่รับฝาก (%)                      58.29         43.24        34.66

  พื้นที่ให้เช่า (%)                      24.83         37.54        38.95

  รวมการใช้พื้นที่จริง (%)                83.12         80.78        73.61
  --------------------------------- ------------- ------------ ------------

ผลกระทบต่อสิ่งแวดล้อม

การให้บริการของบริษัทในกิจการประเภทคลังสินค้าและท่าเทียบเรือไม่มีผลกระทบต่อสิ่งแวดล้อมแต่อย่างใด
เนื่องจากบริษัทได้ทำการศึกษาวิเคราะห์ผลกระทบและแนวทางการแก้ไขนำเสนอต่อคณะกรรมการสิ่งแวดล้อมและกรมการขนส่งทางน้ำและพาณิชยนาวี
เพื่อขอใบอนุญาตมีและใช้ท่าเทียบเรือ
โดยการจัดสร้างรางระบายน้ำและบ่อดักไขมันเพื่อรองรับและบำบัดความสกปรกของน้ำทิ้งภายในโครงการ
และจัดทำตะแกรงดักขยะที่ฝาท่อระบายน้ำทุกช่อง และที่ปลายท่อก่อนระบายสู่แม่น้ำเจ้าพระยา
รวมทั้งจัดทำป้ายเตือนได้แก่ “ห้ามทิ้งขยะ และปัสสาวะลงในแม่น้ำ” “ชลอความเร็ว” “ห้ามแซง”
ติดตามตำแหน่งต่าง ๆ
ภายในโครงการและปฏิบัติตามมาตราการป้องกันและลดผลกระทบสิ่งแวดล้อมด้านคุณภาพน้ำ เช่น
ตรวจสอบท่อระบายน้ำภายในบริเวณโครงการเพื่อป้องกันการอุดตัน ระมัดระวังในการขนถ่ายสินค้า
โดยเฉพาะปุ๋ยเคมีและสินค้าทางการเกษตร มิให้เกิดหกหล่นหรือรั่วไหลลงสู่แม่น้ำได้
นอกจากนี้บริษัทยังมีหน้าที่ต้องปฏิบัติตามเงื่อนไขใบอนุญาตให้มี/ใช้ท่าเทียบเรือ คือ
ตรวจสอบคุณภาพน้ำทิ้งที่ปล่อยจากโครงการทุกจุดโดยตรวจวัด PH, BOD, SUSPERDED SOLID
และ GREOSE AND OIL เป็นประจำทุก 3 เดือน
และรายงานผลให้กรมการขนส่งทางน้ำและพาณิชยนาวี
และคณะกรรมการสิ่งแวดล้อมแห่งชาติพิจารณาทุกครั้ง ซึ่งในการตรวจสอบคุณภาพน้ำทิ้งดังกล่าว
บริษัทได้ดำเนินการจ้างบริษัทที่มีความชำนาญและได้ขึ้นทะเบียนการปฏิบัติการวิเคราะห์กับกรมโรงงานอุตสาหกรรม
ทำหน้าที่ตรวจวิเคราะห์น้ำทิ้งโดยมีค่าใช้จ่ายต่อปีดังนี้

  --------------------------------------------- -------- -------- --------
                                                ปี 2548   ปี 2549   ปี 2550

  ค่าใช้จ่ายในการตรวจสอบคุณภาพน้ำทิ้งพร้อมจัดทำรายงาน    16,000   16,000   16,000
  --------------------------------------------- -------- -------- --------

รายงานผลการตรวจวัดคุณภาพน้ำประจำปี 2550 ดูรายละเอียดได้ในหน้า 19-21

รายงานผลการตรวจวัดคุณภาพน้ำ

ท่าเทียบเรือ บมจ.ทรัพย์ศรีไทยคลังสินค้า

แสดงผลการตรวจวัดคุณภาพน้ำประจำปี 2550

ชื่อโครงการ ท่าเทียบเรือ ทรัพย์ศรีไทยคลังสินค้า

สถานที่ ถนนสุขสวัสดิ์ ต.บางจาก อ.พระประแดง จ.สมุทรปราการ

เจ้าของโครงการ บริษัท ทรัพย์ศรีไทยคลังสินค้า จำกัด (มหาชน)

วันที่ตรวจวัด มกราคม , เมษายน , กรกฎาคม , ตุลาคม 2550

+-------------------+-----------+-------+----------+--------+---------+
| วันที่ตรวจวัด         | จุด        | รา    |          |        |         |
|                   | เก็บตัวอย่าง | ยการต |          |        |         |
|                   |           | รวจวิเ |          |        |         |
|                   |           | คราะห์ |          |        |         |
+-------------------+-----------+-------+----------+--------+---------+
|                   |           | PH    | BOD      | SS     | Oil &   |
|                   |           |       | (mg/l)   | (mg/l) | Grease  |
|                   |           |       |          |        | (mg/l)  |
+-------------------+-----------+-------+----------+--------+---------+
| มกราคม 2550       | ท่อระบายน้ำ | 6.8   | 7.5      | 14.0   | 1.0     |
|                   | ทิ้งเหนือใหม่ |       |          |        |         |
+-------------------+-----------+-------+----------+--------+---------+
|                   | ท่อระบายน้ำ | 6.9   | 9.5      | 44.0   | <0.1    |
|                   | ทิ้งเหนือเก่า |       |          |        |         |
+-------------------+-----------+-------+----------+--------+---------+
|                   | ท่อระบาย   | 8.6   | 7.5      | 37.0   | 4.0     |
|                   | น้ำทิ้งใต้ใหม่ |       |          |        |         |
+-------------------+-----------+-------+----------+--------+---------+
|                   | ท่อระบาย   | 8.0   | 10.57    | 25.0   | <0.1    |
|                   | น้ำทิ้งใต้เก่า |       |          |        |         |
+-------------------+-----------+-------+----------+--------+---------+
|                   | น้ำแม      | 7.3   | 3.7      | 13.0   | 3.0     |
|                   | ่น้ำกลางเก่า |       |          |        |         |
+-------------------+-----------+-------+----------+--------+---------+
| พฤษภาคม 2550      | ท่อระบายน้ำ | 8.1   | 17.5     | 46.0   | 4.5     |
|                   | ทิ้งเหนือใหม่ |       |          |        |         |
+-------------------+-----------+-------+----------+--------+---------+
|                   | ท่อระบายน้ำ | 7.7   | 14.0     | 40.0   | 2.7     |
|                   | ทิ้งเหนือเก่า |       |          |        |         |
+-------------------+-----------+-------+----------+--------+---------+
|                   | ท่อระบาย   | 7.8   | 20.0     | 46.0   | 5.0     |
|                   | น้ำทิ้งใต้ใหม่ |       |          |        |         |
+-------------------+-----------+-------+----------+--------+---------+
|                   | ท่อระบาย   | 7.8   | 12.0     | 43.0   | 1.5     |
|                   | น้ำทิ้งใต้เก่า |       |          |        |         |
+-------------------+-----------+-------+----------+--------+---------+
|                   | น้ำแม      | 7.8   | 3.95     | 46.0   | 4.5     |
|                   | ่น้ำกลางเก่า |       |          |        |         |
+-------------------+-----------+-------+----------+--------+---------+
| กรกฎาคม 2550      | ท่อระบายน้ำ | 6.4   | 8.5      | 40.0   | 3.5     |
|                   | ทิ้งเหนือใหม่ |       |          |        |         |
+-------------------+-----------+-------+----------+--------+---------+
|                   | ท่อระบายน้ำ | 6.5   | ***      | ***    | ***     |
|                   | ทิ้งเหนือเก่า |       |          |        |         |
|                   |           |       | 57.5     | 123.0  | 9.0     |
+-------------------+-----------+-------+----------+--------+---------+
|                   | ท่อระบาย   | เก    |          |        |         |
|                   | น้ำทิ้งใต้ใหม่ | ็บตัวอย |          |        |         |
|                   |           | ่างน้ำไ |          |        |         |
|                   |           | ม่ได้เน |          |        |         |
|                   |           | ื่องจาก |          |        |         |
|                   |           | มีการก |          |        |         |
|                   |           | ่อสร้าง |          |        |         |
|                   |           | สะพาน |          |        |         |
+-------------------+-----------+-------+----------+--------+---------+
|                   | ท่อระบาย   | 6.7   | 5.25     | 45.0   | 4.0     |
|                   | น้ำทิ้งใต้เก่า |       |          |        |         |
+-------------------+-----------+-------+----------+--------+---------+
|                   | น้ำแม      | 6.6   | ***      | 46.0   | 3.0     |
|                   | ่น้ำกลางเก่า |       |          |        |         |
|                   |           |       | 11.5     |        |         |
+-------------------+-----------+-------+----------+--------+---------+
| ตุลาคม 2550        | ท่อระบายน้ำ | 7.8   | 5.0      | ***    | ***     |
|                   | ทิ้งเหนือใหม่ |       |          |        |         |
|                   |           |       |          | 58.0   | 16.5    |
+-------------------+-----------+-------+----------+--------+---------+
|                   | ท่อระบายน้ำ | 8.1   | 7.0      | ***    | ***     |
|                   | ทิ้งเหนือเก่า |       |          |        |         |
|                   |           |       |          | 80.0   | 13.0    |
+-------------------+-----------+-------+----------+--------+---------+
|                   | ท่อระบาย   | เก    |          |        |         |
|                   | น้ำทิ้งใต้ใหม่ | ็บตัวอย |          |        |         |
|                   |           | ่างน้ำไ |          |        |         |
|                   |           | ม่ได้เน |          |        |         |
|                   |           | ื่องจาก |          |        |         |
|                   |           | มีการก |          |        |         |
|                   |           | ่อสร้าง |          |        |         |
|                   |           | สะพาน |          |        |         |
+-------------------+-----------+-------+----------+--------+---------+
|                   | ท่อระบาย   | 7.9   | 5.5      | ***    | ***     |
|                   | น้ำทิ้งใต้เก่า |       |          |        |         |
|                   |           |       |          | 70.0   | 15.5    |
+-------------------+-----------+-------+----------+--------+---------+
|                   | น้ำแม      | 7.9   | 5.5      | 70.0   | 15.5    |
|                   | ่น้ำกลางเก่า |       |          |        |         |
+-------------------+-----------+-------+----------+--------+---------+
| ค่ามาตรฐาน         | น้ำทิ้ง ^(*) | 5.    | <20.0    | <50.0  | <5.0    |
|                   |           | 5-9.0 |          |        |         |
+-------------------+-----------+-------+----------+--------+---------+
|                   | น้ำผิวดิน    | 5.0   | < 4.0    | -      | -       |
|                   | ^(**)     | –9.0  |          |        |         |
+-------------------+-----------+-------+----------+--------+---------+

หมายเหตุ

*1. มาตรฐานน้ำทิ้งจากโรงงานอุตสาหกรรม ตามประกาศกระทรวงอุตสาหกรรม ฉบับที่ 2 (พ.ศ.
2539)

**2 . มาตรฐานคุณภาพน้ำในแหล่งน้ำผิวดิน ซึ่งมิใช่ทะเล ประเภทที่ 4
ตามประกาศคณะกรรมการสิ่งแวดล้อมแห่งชาติ ฉบับที่ 8 (พ.ศ. 2537)

***3. BOD,SS และ Oil & Grease
เกินเกณฑ์ที่มาตรฐานกำหนดอาจเนื่องมาจากมีการก่อสร้างสะพานข้ามแม่น้ำเจ้าพระยาโครงการทางด่วนพิเศษสายบางพลี
– สุขสวัสดิ์ ซึ่งพื้นที่ท่าเทียบเรือบางส่วนอยู่ใกล้เขตก่อสร้าง

PH ความเป็นกรด - ด่าง

BOD ความสกปรกในรูปสารอินทรีย์

SS (Suspended Solids) สารแขวนลอยทั้งหมด

Oil & Grease น้ำมันและไขมัน